b'\n_START_ARTICLE_\nHendaye\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Labourd ob izlivu francosko-\xc5\xa1panske mejne reke Bidasoe v Biskajski zaliv, 33 km jugozahodno od sredi\xc5\xa1\xc4\x8da Bayonne.\n_START_SECTION_\nUprava\n_START_PARAGRAPH_\nHendaye je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Biriatou, Ciboure in Urrugne z 29.093 prebivalci._NEWLINE_Kanton Hendaye je sestavni del okro\xc5\xbeja Bayonne.\n_START_SECTION_\nZgodovina\n_START_PARAGRAPH_\nNa otoku Konpantzii sredi reke Bidasoe je bil leta 1659 sklenjen Pirenejski mirovni sporazum, s katerim se je kon\xc4\x8dala \xc4\x8detrt stoletja dolga francosko-\xc5\xa1panska vojna._NEWLINE_23. oktobra 1940, po nem\xc5\xa1ki okupaciji Francije, je na \xc5\xbeelezni\xc5\xa1ki postaji Hendaye potekalo sre\xc4\x8danje med \xc5\xa1pansko in nem\xc5\xa1ko delegacijo, na katerem je Adolf Hitler posku\xc5\xa1al prepri\xc4\x8dati generala Franca o vstopu \xc5\xa0panije v drugo svetovno vojno na strani sil osi. Franco se kljub naklonjenosti ni dal prepri\xc4\x8dati, tudi zaradi nedavne dr\xc5\xbeavljanske vojne. S tem je \xc5\xa0panija v tem \xc4\x8dasu uradno ostala nevtralna dr\xc5\xbeava.'